Here is a page extracted from Wikipedia that may contain CSS, HTML, and a lot of unformatted text.

Title: Soldán
Content: Soldán (de l'arabe سلطان sulṭān, y éste de سلطة sulṭa: «poder») ye un títol que se fa servir en bels países islamicos equivalent a lo de rei u monarca (encara que no se traduce, pus un rei propiament dito ye en arabe un malik). Literalment significa «qui exerce o poder», y en o suyo orichen estió una traza de referir-se a caudiellos militars, por un regular d'orichen turquico, que exerceban o poder de facto en territorios nominalment gobernatos por o califa. Dimpués esdevinió un títol.

O primero en levar oficialment o titol estió Mahmud de Gazna, d'a dinastía d'os gaznauís, gaznavís u gaznavidas (998 - 1030), que gobernó dende l'actual ciudat afgana de Gazni uns dominios que iban dende o Gangas dica Mesopotamia.